**Prejav veľvyslanca ČĽR v SR SUN Lijie**

Vážení členovia klubu a konferencie,

vážení veľvyslanci,

dámy a páni, priatelia,

je mi cťou, že som bol pozvaný, aby som pri príležitosti Európskeho dňa víťazstva v druhej svetovej vojne vystúpil na zasadnutí Hospodárskeho klubu a Medzinárodného mierového výboru Neformálneho ekonomického fóra a predstavil históriu boja čínskeho ľudu proti japonskej vojnovej agresii.

Pred 76 rokmi, keď Čína ešte len zazrela úsvit víťazstva vo vojne proti japonskej agresii, občania Európy už oslavovali svoje víťazstvo. Čína bola hlavným bojiskom ázijského frontu svetového boja proti fašizmu. Počas štrnástich rokoch, od napadnutia severovýchodnej Číny fašistickým Japonskom v roku 1931, až po jeho kapituláciu v roku 1945, všetky čínske strany, národnosti, spoločenské triedy, vrstvy, skupiny i zahraniční číňania odhodlane odolávali barbarským činom japonského vojnového agresora a viac ako 35 miliónov ľudí bolo zranených, alebo prišli o svoje životy.

Komunistická strana Číny bola základným pilierom odboja čínskeho národa voči japonskej vojnovej agresii. V čase tohto národného nebezpečenstva, Čínska komunistická strana pevne obhajovala národné záujmy a národnú nezávislosť, vztýčila vysoko vlajku jednotného frontu odporu proti japonskej agresii, udržiavala celkovú situáciu jednoty a odboja, statočne bojovala na čele odporu čínskeho ľudu proti japonskej vojnovej agresii a sformovaním spoločného boja proti japonskému agresorovi na bojisku za nepriateľskými líniami i v prednej línii vytvorila strategickú situácia, ktorá uvrhla útočníkov do obrovského oceánu celonárodného odboja a ľudovej vojny.

Vojna odporu proti Japonskej agresii je dôležitou súčasťou celosvetovej protifašistickej vojny a víťazstvo v nej má veľký význam. Čína nezmazateľne prispela ku konečnému víťazstvu nad svetovými fašistickými silami tým, že účinne bojovala proti hlavnej sile japonských fašistických vojsk, obmedzovala a narušovala strategickú spoluprácu mocností Osi a silne podporovala spojencov na bojiskách v Európe a Tichomorí.

Zároveň, boj proti japonskej vojnovej agresii bol najdlhším, najväčším a národnooslobodzovacím bojom čínskeho ľudu proti cudzím inváziám vyžadujúcim si najväčšiu obetu v moderných dejinách a zároveň prvým národnooslobodzovacím bojom, ktorý dosiahol úplné víťazstvo. Toto víťazstvo zabezpečilo národnú zvrchovanosť a územnú celistvosť a posilnilo vôľu usilovať sa o národnú nezávislosť, slobodu a oslobodenie. Čínskej ľudovej vojne odporu proti japonskej agresii sa dostalo rozsiahlej podpory aj od medzinárodného spoločenstva. Čínsky národ tak nikdy nezabudne na obrovskú skúsenosť z boja bok po boku s ľuďmi všetkých krajín sveta za mier a spravodlivosť.

Dámy a páni, priatelia,

čínsky národ vyznáva mier, váži si ho a považuje za svoju svätú povinnosť udržiavať svetový mier a postaviť sa proti hegemonizmu a mocenskej politike. Založenie Organizácie spojených národov po druhej svetovej vojne otvorilo novú kapitolu svetového mieru a rozvoja. Čína bola prvou krajinou, ktorá podpísala „Chartu OSN“, zároveň je Čína zakladajúci člen Organizácie Spojených národov a ako jediná rozvojová krajina medzi stálymi členmi Rady bezpečnosti. V roku 1945 sa DONG Biwu ako člen vtedajšej čínskej vládnej delegácie a predstaviteľ Komunistickej strany Číny zúčastnil konferencie v San Franciscu, kde bola formulovaná Charta OSN, a slávnostne ju podpísal. Toto predstavuje pevný záväzok Komunistickej strany Číny a čínskeho ľudu k účelom a zásadám Charty Organizácie Spojených národov a dôležitý príspevok k pokroku človeka.

Čína si bude vždy vysoko ceniť mier, rozvoj, spoluprácu a úlohu prospešnosti pre všetkých, bude rozširovať priateľskú spoluprácu s ostatnými krajinami na základe piatich princípov mierového spolužitia, aktívne podporovať budovanie nového typu medzinárodných vzťahov a svetový mier a bude prispievať ku globálnemu rozvoju a medzinárodnému poriadku. Bez ohľadu na to, ako ďaleko sa to vyvinie, Čína sa nikdy nebude usilovať o hegemóniu, expandovať, hľadať sféry vplyvu alebo sa zapájať do pretekov v zbrojení. Čína bude naďalej pokračovať v protiepidemickej spolupráci so Svetovou zdravotníckou organizáciou a ďalšími krajinami, bude dodržiavať prísľub vakcín ako globálneho verejného produktu a bude ešte viac usilovať o pomoc medzinárodnému spoločenstvu pri prekonávaní epidémie. Čína sa zároveň bude aktívne zúčastňovať na mnohostrannej spolupráci v oblasti obchodu a investícií, bude podporovať budovanie nového otvoreného hospodárskeho systému na vyššej úrovni, bude so všetkými stranami zdieľať obrovské príležitosti na čínskom trhu a spoločne vítať hospodárske oživenie po epidémii.

Dámy a páni, priatelia,

musíme si nielen pamätať históriu a pripomínať si pamiatku obetí, ale tiež si vážiť mier a vytvárať budúcnosť. V súčasnosti sa storočie zmien a storočie epidémií navzájom prelínajú a prekrývajú. Svet vstúpil do obdobia turbulencií a zmien. Nestabilita a neistota významne vzrástli. K dosiahnutiu všeobecnej bezpečnosti a podpore spoločného rozvoja zostáva ešte dlhá cesta. Hlasy na zabezpečenie multilateralizmu a posilnenie komunikácie a spolupráce sa stali silnejšími a preto v tejto dobe plnej výziev a nádejí musíme rozumne rozhodnúť o tom, kam má smerovať ľudská spoločnosť. Čína, ako globálne významná krajina, je samozrejme ochotná preukázať svoju zodpovednosť.

Nie je to tak dávno, čo čínsky prezident XI Jinping predniesol dôležitý prejav na Fóre v Boao a predložil plán Číny. Prezident XI Jinping sa zasadzoval za to, aby všetky strany spojili ruky s cieľom prekonať epidémiu, posilniť globálnu správu verejných vecí, s cieľom neustále napredovať v budovaní globálnej komunity zdieľanej budúcnosti pre ľudstvo a predložil štyri konkrétne návrhy:

Prvým je rokovanie na rovnakom základe o vytvorení obojstranne výhodnej a zdieľanej budúcnosti. Musíme zachovať medzinárodný systém, ktorého jadrom je Organizácia Spojených národov, medzinárodný poriadok založený na medzinárodnom práve a multilaterálny obchodný systém, ktorého jadrom je Svetová obchodná organizácia. Musíme nasledovať historický trend mierového rozvoja, spolupráce a obojstranne prospešného riešenia, dodržiavať zásadu rozsiahlych konzultácií, spoločného príspevku a zdieľaných výhod, dodržiavať skutočný multilateralizmus a podporovať rozvoj systému globálneho riadenia spravodlivejším a rozumnejším smerom. Ako povedal prezident XI Jinping: "Svet musí byť spravodlivý, nie panovačný. Veľká krajina musí preukázať veľké srdce a pojať veľkú zodpovednosť."

Druhým je otvorenie a inovácia s cieľom vytvoriť prosperujúcu budúcnosť. Je potrebné, aby ľudský rozvoj, pokrok a post-epidemické hospodárske oživenie ďalej podporovali liberalizáciu a uľahčenie obchodu a investícií, prehĺbili regionálnu ekonomickú integráciu, konsolidovali dodávateľské, priemyselné, dátové reťazce a reťazce ľudských zdrojov a talentov, podporovali prepojenie infraštruktúry a uchopili sa historickej príležitosti nového kola technologickej revolúcie a priemyselnej transformácie na vybudovanie otvorenej svetovej ekonomiky. Ľudské činnosti „budovania bariér“ a „separovnia“ porušujú zákony ekonomiky, trhové pravidlá, poškodzujú ostatných a škodia i nám všetkým.

Tretím návrhom je spolupráca na vytvorení zdravej a bezpečnej budúcnosti. Zoči-voči novej epidémii koronavírusu musíme budovať dôveru vo víťazstvo, musíme klásť dôraz na ľudí a na ich životy, musíme zlepšovať úroveň zdravia a lekársku spoluprácu, v ktorých kľúčovú úlohu zohráva Svetová zdravotnícka organizácia a musíme spoločne prispievať k budovaniu komunity spoločného zdravia ľudstva. Je potrebné posilniť medzinárodnú spoluprácu v oblasti vakcín, aby boli dostupné pre ľudí zo všetkých krajín a mohli si ich dovoliť.

Štvrtým je dodržiavanie spravodlivosti a vytváranie budúcnosti vzájomného rešpektu a učenia sa. Musíme presadzovať spoločné hodnoty mieru, rozvoja, férovosti, spravodlivosti, demokracie a slobody celého ľudstva, presadzovať rovnosť, vzájomný rešpekt a dôveru medzi národmi, obhajovať výmeny a vzájomné odovzdávanie vedomostí medzi rôznymi národmi a podporovať rozvoj ľudskej civilizácie. V tejto súvislosti si musíme uvedomiť nielen históriu druhej svetovej vojny, ale tiež opustiť mentalitu studenej vojny a hru s nulovým súčtom, postaviť sa proti akejkoľvek forme „novej studenej vojny“ a ideologickej konfrontácii a postaviť sa proti zasahovaniu do vnútorných záležitostí.

Čínsky ľud sa pripája k obyvateľom Slovenska a obyvateľom všetkých krajín sveta s cieľom chrániť ušľachtilý cieľ mieru a rozvoja ľudstva, budovať globálnu komunitu zdieľanej budúcnosti pre ľudstvo a neúnavne pracovať na vytváraní svetlej budúcnosti. To je najlepší spôsob, ako si môžeme vážiť a uctiť obete tých, ktorí položili svoje životy za víťazstvo vo svetovom boji proti fašizmu a za napredovanie ľudstva.

Ďakujem vám všetkým.